Verdenshistoriens mest omfattende karantenetiltak ble innført under koronapandemien. Tidlig i 2020 ble om lag 56 millioner innbyggere i Wuhan og 17 andre kinesiske byer ilagt portforbud. Under pandemien var det innreisekarantene til Norge, der reisende ble satt i karantene på karantenehoteller. Koronasmittede var pliktige til å gjennomføre hjemmeisolasjon, ettersom sykehuskapasiteten måtte forbeholdes alvorlig syke.